# Banyoles

### De Viquipèdia

Banyoles

(En detall)

Localització
el Pla de l'Estany
Dades municipals
Gentilici | Banyolí, banyolina
Població (2004) | 16.423 hab.
Superfície | 11,1 km²
Densitat (2004) | 1.479,5 hab/km²
Altitud | 172 m
Coordenades | 42°7'10"N, 2°45'59"E
Entitats de població | 7
Alcalde/ Alcaldessa | Miquel Noguer (CIU)

La ciutat de Banyoles és la capital de la comarca del Pla de l'Estany, al centre de les comarques gironines.

L'estany que hi ha al seu terme municipal, el més gran de Catalunya, és un dels principals atractius turístics de Banyoles, així com la seva oferta d'activitats esportives i de lleure.

El nou alcalde és el senyor Miquel Noguer, de Convergència i Unió.

## [edita] Història

- L'any 1965 va ser Poble pubilla, missatge de Caterina Albert i Paradís
- L'11 de setembre de 1989 va haver-hi un atac amb explosiu de Terra Lliure contra la Guàrdia Civil. Dos guàrdies civils resulten ferits de consideració. Segons Terra Lliure, aquest atemptat era una resposta als suposats atacs i ultratges a la senyera per part d'Espanya en la inauguració de l'Estadi Olímpic.
- L'any 1992 va ser subseu olímpica dels Jocs Olímpics de Barcelona'92 en la modalitat de rem.
- El 29 de juny de 1992, Terra Lliure atempta amb explosius contra l'Oficina Olímpica de Banyoles.
- L'any 1998, el naufragi del vaixell turístic "l'Oca" a l'estany provoca 21 morts.
- L'any 2004 va ser capital del campionat del món de rem. El mateix any, també va ser capital de la cultura catalana.
- L'any 2006 s'hi ha creat un nou club de futbol. Es tracta de l’Atlètic Club Banyoles. Aquest club neix amb l’ànim de dinamitzar la vessant futbolísitica de la ciutat. El club té com a objectiu consolidar-se i poder gaudir d’un agermanament entre l’esport i les activitats lúdiques i culturals de la ciutat.

## [edita] Situació geogràfica

Banyoles està situada a l’extrem nord oriental dels Països Catalans i és la capital de la comarca del Pla de l'Estany. Es troba a mig camí de la Costa Brava i dels Pirineus, formant un triangle de poblacions i indrets de gran interès històric i paisatgístic. Queda a 120 km. de Barcelona i a 49 km de la frontera amb França.

La ciutat de Banyoles està ubicada a la riba oriental de l’Estany que porta el mateix nom, sobre la cota de 175 m sobre el nivell del mar. Està situada al límit més oriental del Sistema Transversal Català, al mig d’una depressió natural que té el seu origen en la conca lacustre. Banyoles queda flanquejada al nord pels blocs abruptes de la Mare de Déu del Món i a ponent per la serra de Rocacorba. La plana està envoltada de serralades, excepte pel sud que s’obre la plana de Cornellà del Terri en direcció a Girona ciutat.

El terme municipal de Banyoles és petit, amb una superfície de 10,89 km², i queda envoltat pels municipis de Porqueres i Fontcoberta.

## [edita] El clima

El clima de Banyoles és típicament mediterrani, entre les tendències més acusades de l’atlàntica de la Garrotxa i la més humida del Gironès. La temperatura mitjana interanual és de 15º C i la pluviositat és força abundant, amb un índex anual que sol oscil·lar entre 700 i 900 mm, amb una mitjana anual de 815 mm.

Els vents dominants són els que bufen del nord-oest, predominants durant tot l’any, i del sud-est, més notoris a la primavera i l’estiu i associats a la marinada. Les mitjanes mensuals pels vents que bufen sobre Banyoles són molt moderats (entre els 0,5 i els 2 m/s), mentre que les ràfegues de vent s’associen a vents de component nord (tramuntana i mestral especialment).

Els elements geogràfics del voltant tenen una importància bàsica en les variacions climàtiques de la ciutat: la serralada de Rocacorba protegeix dels vents humits del sud-oest, la Mare de Déu del Mont empara pel nord-oest i la disposició de la plana comarcal compensa i suavitza el clima.

## [edita] Agermanaments

Des de l'any 1995, la ciutat de Banyoles s'ha anat agermanant amb altres municipis d'arreu del món. En aquests moments, Banyoles està agermanada amb tres ciutats més:

Ple de 27 d’octubre de 2004. Agermanament amb la ciutat de Ceret (Catalunya Nord).

Ple de 28 d’octubre de 1999. Agermanament amb la ciutat de “Segundo Montes” (Barri de San Luis, Morazán. El Salvador).

Ple de 28 de desembre de 1995. Agermanament amb la ciutat de Condega (Nicaragua).

## [edita] Pàgines relacionades

Comtat de Besalú

## [edita] Enllaços externs

- Pàgina web de l'Ajuntament
- Informació de la Generalitat de Catalunya
- Informació de l'Institut d'Estadística de Catalunya
- Comunitat virtual de Banyoles i el Pla de l'Estany
- Comunitat virtual de col·laboradors de Ràdio Banyoles
- Informació i cultura a la capital del Pla de l'Estany
- Atlètic Club Banyoles
- Mapa de Banyoles

Obtingut de "http://ca.wikipedia.org../../../b/a/n/Banyoles.html"

Categoria: Banyoles

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Esperanto
- Español
- Euskara
- Français
- Italiano
- Lumbaart
- Nederlands
- Português
- Reo Mā`ohi